  Майя Бывальцева Удмуртиысь зоопаркын улӥсь гондырпиослэн но тигрпиослэн тусъёсынызы троллейбусэз Ижкарысь урамъёсы куарусён шорын лэзёзы. Элькунлэн шоркараз мерлыко транспорт вылын ялонъёсты дунтэк интыян понна вожвылъяськонлы йылпумъянъёс лэсьтӥзы. Иворъёсъя «Удмуртия» агентстволы со сярысь веразы радъясьёсыз. Зоопарклэн ӵектосэз 511 куара люказ но 3-тӥ инты басьтӥз. Чеберъям троллейбусэз карысь урамъёсысь адӟыны луоз ни куарусёнэ. «Макетъёсты дизайнъя ӧнерчиос лэсьтӥзы, но соос транспорт вылын дизайнеръёс ӧвӧл. Соин ик милем со макетъёс бордын ужано, тупатъяно луоз на. Собере макетэз печатлаломы но лякомы. Чакланъёсъя — вуоно толэзьлэн шорозяз», — вераз иворъёсъя «Удмуртия» агентстволы «Движок» компанилэн маркетологез Александр Смолокуров. Вожвылъяськонлэн куронъёсызъя, вормисьёс асьсэос бырйыны быгато, кыӵе маршрутэтӥ ветлоз соослэн ялонэнызы троллейбус. Тодэ вайытом, мерлыко вотэсъёсын вожвылъяськон кутскиз 1-тӥ пӧсьтолэзе. Тегъёс: Мерлык Ижкар Зоопарк Транспорт Троллейбус Удмуртия  